
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1642 


7 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Αλεξανδρού¬ 
πολης Ν. Έβρου με την επωνυμία "Κέντρο Παροχής 
Κοινωνικών Υπηρεσιών Δήμου Αλεξανδρούπολης". 1 
Ένταξη πρώην Υπηρεσίας Πρόνοιας Κ.Ε.Φ.Ο. Πάργας 
στο Νομικό Πρόσωπο Δημοσίου Δικαίου με την 


επωνυμία "Παιδικός Σταθμός Δήμου Πάργας". 2 

Απόκτηση ελληνικής ιθαγένειας από τον ομογενή 

ΚΙΣΕΝΚΟ ΠΑΥΛΟ. 3 

Τροποποίηση της 9/2000 απόφασης Δημοτικού Συμ¬ 
βουλίου Δήμου Πελινναίων Ν. Τρικάλων περί Σύ¬ 
στασης Δημοτικής Επιχείρησης με την Επωνυμία 
"ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΑΝΑΠΤΥ¬ 
ΞΗΣ ΔΗΜΟΥ ΠΕΛΙΝΝΑΙΩΝ (ΔΈ.Κ.Α.Π.)". 4 

Μεταβίβαση δικαιώματος υπογραφής "Με εντολή γε¬ 
νικού Γραμματέα Περιφέρειας στον Προϊστάμενο 
Δ/νσης Γεωργικής Ανάπτυξης" της Περιφέρειας 

Στερεός Ελλάδας. 5 

Τροποποίηση χορήγησης άδειας ίδρυσης και λειτουρ¬ 
γίας Ερασιτεχνικής Σχολής Χορού. 6 

Κύρωση Οριστικής Διανομής έτους 2003 Επικοιστικών 

οικοπέδων Ο. Π. 246 πόλης Σερρών. 7 

Τροποποίηση συστατικής πράξης Σχολικής Επιτρο¬ 
πής Νηπιαγωγείων Τρίγλιας Ν. Χαλκιδικής. 8 

Κανονισμός Εσωτερικής λειτουργίας της Αρχής Δια¬ 
σφάλισης του Απορρήτου των Επικοινωνιών 
(ΑΔΑΕ). 9 


ΑΠΟΦΑΣΕΙ Σ 

Αοιθ. 6599 (1) 

Σύσταση Νομικού Προσώπου στο Δήμο Αλεξανδρούπο¬ 
λης Ν. Έβρου με την επωνυμία "Κέντρο Παροχής Κοι¬ 
νωνικών Υπηρεσιών Δήμου Αλεξανδρούπολης". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 203 του Π.Δ. 410/95 (ΔΚΚ). 


3. Τις διατάξεις του άρθρου 27 του Ν.2081/1992 "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις" (ΦΕΚ154 Α) με το 
οποίο προστέθηκε άρθρο 29 Α στο Ν. 1558/85 (ΦΕΚ 
137/Α’), όπως τελικά αντικαταστάθηκε με το άρθρο 1 του 
Ν. 2469/1997 (ΦΕΚ38Α’). 

4. Τις διατάξεις του Ν.3106/03 "Αναδιοργάνωση του 
Εθνικού Συστήματος Κοινωνικής Φροντίδας και άλλες 
διατάξεις", όπως τροποποιήθηκε με τις διατάξεις του άρ¬ 
θρου 14 Ν.3146/03. 

5. Το γεγονός ότι από τις διατάξεις αυτής της απόφα¬ 
σης αυτής προκαλείται δαπάνη σε βάρος του 
προύπ/σμού του Δήμου Αλεξανδρούπολης για το τρέχον 
έτος και για τα επόμενα έτη, το ύψος της οποίας δεν μπο¬ 
ρεί να προσδιοριστεί και εξαρτάται από το ύψος της επι¬ 
χορήγησης του Δήμου προς το Νομικό Πρόσωπο. 

6. Τις 234/03 και 515/03 αποφάσεις του Δημοτικού Συμ¬ 
βουλίου του Δήμου Αλεξανδρούπολης. 

7. Την 4308/6.7.01 απόφαση Γενικού Γραμματέα Περι¬ 
φέρειας "Ανάθεση άσκησης αρμοδιοτήτων στους Προϊ¬ 
σταμένους Δ/νσεων", αποφασίζουμε: 

Α) 1. Συστήνουμε Νομικό Πρόσωπο Δημοσίου Δικαίου 
στο Δήμο Αλεξανδρούπολης με την επωνυμία "Κέντρο 
Παροχής Κοινωνικών Υπηρεσιών Δήμου Αλεξανδρούπο¬ 
λης" με έδρα την Αλεξανδρούπολη, το οποίο τελεί υπάτην 
άμεση εξάρτηση και εποπτεία του Δήμου. 

2. ΣΚΟΠΟΣ: 

Σκοποίτου ανωτέρω Ν.Π. μπορούν να είναι: 

α) Η χορήγηση υποτροφιών σε νέους και νέες που φοι¬ 
τούν στη Μέση(μη υποχρεωτική), στην ανώτερη και στην 
Ανώτατη κυρίως Παιδεία, δημότες του Δήμου Αλεξαν¬ 
δρούπολης, των οποίων οι οικογένειες κατοικούν μόνιμα 
στην Αλεξανδρούπολη. 

β) Η χορήγηση υποτροφιών σε Αλεξανδρούπολης πτυχι- 
ούχους των Ελληνικών Πανεπιστημίων για μεταπτυχιακές 
σπουδές σε σχολές ή ινστιτούτα της αλλοδαπής ή για ειδί¬ 
κευση στην ημεδαπή ή προς συνέχιση σπουδών σε άλλα 
τμήματα ανωτάτων σχολών των οποίων είναι πτυχιούχοι ή 
και σε άλλες ανώτατες σχολές. 

Η παροχή της υποτροφίας μπορεί να συνδυαστεί με ανά¬ 
ληψη υποχρέωσης προς επαγγελματική απασχόληση του 
υποτρόφου για ορισμένο χρόνο στην Αλεξανδρούπολη με¬ 
τά το πέρας της υποτροφίας. 

γ) Η παροχή προληπτικών ιατρικών εξετάσεων και η μέ¬ 
ριμνα για την προστασία της μητρότητας. 

δ) Η διανομή παρασκευασμένου, συσκευασμένου με 
σύγχρονες προδιαγραφές, φαγητού στους κατοίκους 
της πόλης που έχουν πραγματικά ανάγκη. 

ε) Η παροχή χρηματικών βοηθημάτων σε όσους κατοί¬ 
κους της πόλης της Αλεξανδρούπολης έχουν έκτακτες 
και επείγουσες ανάγκες υγείας και επιβίωσης και που 
αδυνατούν να τις αντιμετωπίσουν μόνοι τους. 

στ) Γενικά η εξεύρεση τρόπων και υποδομών παροχής 
συνεχούς βοήθειας και ενίσχυσης των ενδεών, απόρων 
και ομάδων που μειονεκτούν βιοτικά. 

ζ) Η ίδρυση και λειτουργία Κέντρου Οικογενειακού 
Προγραμματισμού. 

η) Η ίδρυση και λειτουργία σχολής Γονέων. 
θ) Η ίδρυση και λειτουργία Παιδότοπων. 

1) Η ίδρυση και λειτουργία παιδικών κατασκηνώσεων και 
Ια) Η προστασία ευπαθών κοινωνικών ομάδων. 

1β) Κάθε παρεμφερής προνοιακή και κοινωνική δρα¬ 
στηριότητα. 

3 ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ 
α) Ετήσια επιχορήγηση του Δήμου Αλεξανδρούπολης, 
β) Επιχορήγηση και κάθε άλλη παροχή του κράτους, εί¬ 
τε απ’ ευθείας προς το Μ, Π., είτε προς το Δήμο Αλεξαν¬ 
δρούπολης για το Ν. Π. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από το αντίτιμο των πραγμάτων ή των 
υπηρεσιών που θα παρέχονται από το Ν.Π. 
ε) Κάθε άλλη νόμιμη πρόσοδος, 
στ) Πιστώσεις του άρθρου 25 του Ν. 1828/89 του προϋ¬ 
πολογισμού του ΥΠΕΣΔΔΑ για κάλυψη στο εξής δαπανών 
λειτουργίας και συντήρησης καθώς και δαπανών μισθο¬ 
δοσίας του προσωπικού των ΚΕΦΟ (σύμφωνα με το άρ¬ 
θρο 8 παρ 1. του Ν. 3106/03 για το έτος που πραγματο¬ 
ποιείται η μεταβίβαση των ΚΕΦΟ στους Δήμους, δηλαδή 
μέχρι 31.12.2003, οι πιστώσεις αυτές ενισχύονται με τα 
αντίστοιχα ποσά που έχουν προβλεφθεί στον προϋπολο¬ 
γισμό του Υπουργείου Υγείας και Πρόνοιας για την λει¬ 
τουργία των ΚΕΦΟ του ΕΠΟ. 

4. ΠΕΡΙΟΥΣΙΑ 

Η κυριότητα και κάθε άλλο εμπράγματο δικαίωμα επί 
του συνόλου της κινητής και ακίνητης περιουσίας των ΚΕ¬ 
ΦΟ περιέρχεται αυτοδίκαια στο εν λόγω Νομικό πρόσω¬ 
πο χωρίς την τήρηση οποιουδήποτε τύπου, πράξεις η 
συμβολαίου και χωρίς αντάλλαγμα. 

5. ΟΡΓΑΝΑ ΔΙΟΙΚΗΣΗΣ: 

Το Νομικό Πρόσωπο διοικείται από ενεαμελές (9) Διοι¬ 
κητικό Συμβούλιο: 

α) Από τον Δήμαρχο ή από τον Αντιδήμαρχο ή από Δημο¬ 
τικό Σύμβουλο που ορίζεται από το Δήμαρχο ως Πρόεδρος. 

β) Από τέσσερις Δημοτικούς Συμβούλους, έναν τουλά¬ 
χιστον από κάθε παράταξη. 

γ) Σε περίπτωση που κάποια από τις παρατάξεις δεν 
υποδείξει υποψήφιο, τότε το Δημοτικό Συμβούλιο εκλέγει 
έναν Σύμβουλο από τα μέλη του. 
δ) Από τέσσερις (4) εκπροσώπους φορέων ή δημότες. 
Η θητεία του Διοικητικού Συμβουλίου του Νομικού Προ¬ 
σώπου ακολουθεί τη θητεία του Δημοτικού Συμβουλίου. 
Τ ο Διοικητικό Συμβούλιο εκλέγει από τα μέλη τούτον Αντι¬ 
πρόεδρο και Γραμματέατου. 

6. ΕΚΠΡΟΣΩΠΗΣΗ ΝΟΜΙΚΟΥ ΠΡΟΣΩΠΟΥ: 

Το Νομικό Πρόσωπο θα εκπροσωπείται στα δικαστήρια και 
σε κάθε άλλη αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον Αντι¬ 
πρόεδρο του. 


7. ΣΦΡΑΓΙΔΑ: 

Το Νομικό Πρόσωπο θα χρησιμοποιεί ξεχωριστή δική 
του σφραγίδα που κυκλικά θα φέρει τις λέξεις "ΕΛΛΗΝΙ¬ 
ΚΗ ΔΗΜΟΚΡΑΤΙΑ" και από κάτω την επωνυμία "ΚΕΝΤΡΟ 
ΠΑΡΟΧΗΣ ΚΟΙΝΩΝΙΚΩΝ ΥΠΗΡΕΣΙΩΝ ΔΗΜΟΥ ΑΛΕΞΑΝ¬ 
ΔΡΟΥΠΟΛΗΣ", στο δε μέσον η σφραγίδα θα φέρει το 
εθνόσημο. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αλεξανδρούπολη, 27 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Λ. ΤΣΑΚΜΑΚΙΔΗΣ 

-*- 

Αριθ. 8600 (2) 

Ένταξη πρώην Υπηρεσίας Πρόνοιας Κ.Ε.Φ.Ο. Πάργας 

στο Νομικό Πρόσωπο Δημοσίου Δικαίου με την επω¬ 
νυμία "Παιδικός Σταθμός Δήμου Πάργας". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη : 

1) Τις διατάξεις του άρθρου 8 του Ν.3106/2003 (ΦΕΚ 
30/Α/10.2.2003) "Αναδιοργάνωση του Εθνικού Συστήμα¬ 
τος Κοινωνικής Φροντίδας και άλλες διατάξεις", σύμφω¬ 
να με τις οποίες τα Κ.Ε.Φ.Ο. του Ε.Ο.Κ.Φ που έχουν συ- 
σταθεί σύμφωνα με τις διατάξεις του Ν.Δ. 572/1970 (ΦΕΚ 
125/Α), υπήχθησαν στην εποπτεία των Δήμων και Κοινο¬ 
τήτων στη διοικητική Περιφέρεια των οποίων λειτουρ¬ 
γούν κ.λ.π και του άρθρου 14 του Ν.3146/2003 (ΦΕΚ 
125/Α/23.5.2003). 

2) Τις διατάξεις της παραγράφου 10 του άρθρου 6 του 
Ν. 2503/1997 "Διοίκηση, Οργάνωση, της Περιφέρειας, 
Ρύθμιση θεμάτων για την Τοπική Αυτοδιοίκηση και άλλες 
διατάξεις" (ΦΕΚ 107/Α/30.5.1997). 

3) Την 11749/29.5.2003 εγκύκλιο του ΥΠ.ΕΣ.Δ.Δ.Α. 

4) Την 363/2003 απόφαση του Δημοτικού Συμβουλίου 
Πάργας και 

5) Την 7024/7.4.2003 απόφαση του Γ.Γ.Π.Η "περί σύ¬ 
στασης Ν.Π.Δ.Δ στο Δήμο Πάργας με την επωνυμία "ΠΑΙ¬ 
ΔΙΚΟΣ ΣΤΑΘΜΟΣ ΔΗΜΟΥ ΠΑΡΓΑΣ" (Φ.Ε.Κ. 1171/ 
14.8.2003τ. Β'). 

6) Την 20922/19.9.2000 (ΦΕΚ 1271/Β/2.10.2001) από¬ 
φασή μας "Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
"ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ" 11 , 
αποφασίζουμε: 

Εντάσσουμε την πρώην Υπηρεσία Πρόνοιας του 
ΚΕ.ΦΟ. Πάργας στο ήδη υπάρχον Ν.Π.Δ.Δ με την επωνυ¬ 
μία "ΠΑΙΔΙΚΟΣ ΣΤΑΘΜΟΣ ΠΑΡΓΑΣ", που συστήθηκε με 
την 7024/7.8.2003 απόφαση του Γ.Γ.Π.Η και δημοσιεύθη- 
κε στο αριθμ. 1171/14.8.2003 Φ.Ε.Κτ.Β'. 

Κάλυψη δαπάνης: 

Από την απόφαση του Δ.Σ., προκαλείται σε βάρος του 
προϋπολογισμού του ανωτέρω Ν. Π .Δ.Δτο ύψος της οποί¬ 
ας δεν μπορεί να προσδιορισθεί με την παρούσα. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πρέβεζα, 29 Οκτωβρίου 2003 

Με εντολή Γ ενικού Γ ραμματέα Περιφέρειας 
Η Αναπλ. Διευθύντρια 
Μ. ΠΙΠΙΛΙΔΟΥ 

(3) 

Απόκτηση ελληνικής ιθαγένειας από τον ομογενή 
ΚΙΣΕΝΚΟ ΠΑΥΛΟ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την 6844/2003 απόφαση του Γενικού Γραμματέα Περι¬ 
φέρειας Θεσσαλίας που εκδόθηκε σύμφωνα με τις κείμενες 
διατάξεις και ύστερα από την 513/2003 γνωμοδότηση της 
4ης Ειδικής Επιτροπής Ν. 2790/2000 της Περιφέρειας Κε¬ 
ντρικής Μακεδονίας, γίνεται αποδεκτή η από 22.7.2002 αί¬ 
τηση του Ομογενούς ΚΙΣΕΝΚΟ ΠΑΥΛΟ περί αποκτήσεως 
της Ελληνικής Ιθαγένειας, ο οποίος γεννήθηκε στις 2 Σε¬ 
πτεμβρίου 1976 στο χωριό Σταροϊγνάτιεφκα περ. Τελψα- 
νόφσκι Νομού Ντονέτσκτης Ουκρανίας και με στοιχεία: 

_ ΕΠΩΝΥΜΟ ΟΝΟΜΑ 

ΠΑΤΡΟΣ ΚΙΣΕΝΚΟ ΙΒΑΝ 

ΜΗΤΡΟΣ (πριν το γάμο) ΤΟΠΑΛΟΒΑ ΝΑΝΤΙΑ 
ΣΥΖΥΓΟΥ 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αοιθ. οικ. 14299 (4) 

Τροποποίηση της 9/2000 απόφασης Δημοτικού Συμβου¬ 
λίου Δήμου Πελινναίων Ν. Τρικάλων περί Σύστασης 
Δημοτικής Επιχείρησης με την Επωνυμία "ΔΗΜΟΤΙΚΗ 
ΕΠΙΧΕΙΡΗΣΗ ΚΟΙΝΩΝΙΚΗΣ ΑΝΑΠΤΥΞΗΣ ΔΗΜΟΥ ΠΕ- 
ΛΙΝΝΑΙΩΝ (Δ.Ε.Κ.Α.Π.)". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 "Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις" (ΦΕΚ 107/97 τ.Α'). 

2. Τις διατάξεις του Ν. 2539/97 "Συγκρότηση της Πρω¬ 
τοβάθμιας Τοπικής Αυτ/σης" (ΦΕΚ244/97τ.Α’). 

3. Τις διατάξεις του άρθρου 277 & επομ. του Δ.Κ. Κ. (Π Λ. 
410/95) όπως συμπληρώθηκαν με τις διατάξεις του άρ¬ 
θρου 11 παρ. 23 του Ν. 2503/97. 

4. "Σύσταση και Νομική φύση Επιχειρήσεων Ο.Τ.Α.". 

5. Την 2106/10.5.2001 (ΦΕΚ597/Β/2001) απόφαση του Γε¬ 
νικού Γ ραμματέα Περιφέρειας Θεσσαλίας "περί εξουσιοδό¬ 
τησης στο Δ/ντη Τοπ. Αυτ/σης και Δ/σης Ν. Τρικάλων για υπο¬ 
γραφή εγγράφων με εντολή Γ ενικού Γ ραμματέα Περιφέρει¬ 
ας Θεσσαλίας. 

6. Την 184/2003 απόφαση του Δημοτικού Συμβουλίου 
Πελινναίων περί τροποποίησης της 9/2000 απόφασης Δη¬ 
μοτικού Συμβουλίου Δήμου Πελινναίων περί Σύστασης 
Δημοτικής Επιχείρησης με την Επωνυμία "ΔΗΜΟΤΙΚΗ 
ΕΠΙΧΕΙΡΗΣΗ- ΚΟΙΝΩΝΙΚΗΣ ΑΝΑΠΤΥΞΗΣ ΔΗΜΟΥ ΠΕ- 
ΛΙΝΝΑΙΩΝ (Δ.Ε.Κ.Α.Π.) 11 . 

7. Την 25027/9.4.84 απόφαση του Υπουργού Εσωτερι¬ 
κών (ΦΕΚ244 Β719.4.84). 

8. Την 8457/23.6.2000 απόφαση της Δ/νσης Τοπ. 
Αυτ/σης & Δ/σης Ν. Τρικάλων με την οποία συστήθηκε 


στο Δήμο Πελινναίων Επιχείρηση με την επωνυμία "ΔΗ¬ 
ΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΑΝΑΠΤΥΞΗΣ ΔΗ¬ 
ΜΟΥ ΠΕΛΙΝΝΑΙΩΝ (Δ.Ε.Κ.Α.Π.)". 

9. Την 38112/30.11.99 απόφαση του ΥΠΕΣΔΔΑ "Διοίκη¬ 
ση αμιγούς δημοτικής και κοινοτικής επιχείρησης". 

10. Τις διατάξεις του άρθρου 29 Α.Ν. 1558/85 το οποίο 
συμπληρώθηκε με το άρθρο 27 Ν. 2081/92 και την 
550/1/7.10.92 εγκύκλιο της Γραμματείας του Υπουργικού 
Συμβουλίου. 

11. Την από 3.10.2003 θετική έκθεση της επιτροπής αξιο¬ 
λόγησης, που συγκροτήθηκε με την 13165/1.10.2003 από¬ 
φασή μας, της οικονομοτεχνικής μελέτης για την τροπο¬ 
ποίηση της συστατικής πράξης της Δημοτικής Επιχείρησης 
Κοινωνικής Ανάπτυξης Δήμου Πελινναίων, αποφασίζουμε: 

Τροποποιούμε την 8457/23.6.2000 απόφαση της 
Δ/νσης Τοπ. Αυτ/σης & Δ/σης Ν. Τρικάλων με την οποία 
συστήθηκε στο Δήμο Πελινναίων Επιχείρηση με την επω¬ 
νυμία "ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΑΝΑΠΤΥ¬ 
ΞΗΣ ΔΗΜΟΥ ΠΕΛΙΝΝΑΙΩΝ (Δ.Ε.Κ.Α.Π.)" ως εξής: 

Α. Το άρθρο 2 με τίτλο "Σκοπός της επιχείρησης" τρο¬ 
ποποιείται και προστίθενται τα κάτωθι: 

1. Στήριξη προγραμμάτων("Βοήθεια στο σπίτι", Πρό¬ 
γραμμα βρεφονηπιακών σταθμών Κ.Η.Φ.Η., Κ.Δ.Α.Π., 
Κ.Α.Π.Η.). 

2. Στήριξη αγροτικής ανάπτυξης (διοργάνωση σεμινα¬ 
ρίων για τους νέους αγρότες. Διοργάνωση σεμιναρίων 
για νέες καλλιέργειες, ενημέρωση για κοινοτικές επιδο¬ 
τήσεις, στήριξη νέων καλλιεργειών με πρόσκληση καταρ¬ 
τισμένων γεωπόνων- ειδικών). 

3. Εκμετάλλευση κοινοχρήστων χώρων (ενοικίαση κοι¬ 
νοχρήστων χώρων σε επαγγελματίες, ενοικίαση κτιρια- 
κών εγκαταστάσεων του Δήμου, ενοικίαση χώρων για λει¬ 
τουργία λαϊκών αγορών). 

Β. Το άρθρο 7 τροποποιείται ως εξής: 

Το αρχικό κεφάλαιο της επιχείρησης (1.000.000 δρχή 
2934,70 ευρώ) αυξάνεται κατά 57.065,30 ευρώ τα οποία 
θα δοθούν τμηματικά ήτοι: 

Για το έτος 2003 ποσό 17.065,30 ευρώ. 

Γ ιατο έτος 2004 ποσό 20.000,00 ευρώ. 

Γ ιατο έτος 2005 ποσό 20.000,00 ευρώ. 

Κατά τα λοιπά ισχύει η 8457/23.6.2000 απόφασή μας. 

Από τις διατάξεις της απόφασης αυτής προκαλείται δα¬ 
πάνη ύψους 17.065,30 ευρώ σε βάρος του προϋπολογι¬ 
σμού έτους 2003 του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 17 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτοδιοίκησης και Δ/σης 
ΒΑΣ. ΤΣΑΤΣΑΓΙΑΣ 

-♦- 

Αοιθ. 4508 (5) 

Μεταβίβαση δικαιώματος υπογραφής "Με εντολή Γενι¬ 
κού Γραμματέα Περιφέρειας στον Προϊστάμενο 
Δ/νσης Γεωργικής Ανάπτυξης" της Περιφέρειας Στε¬ 
ρεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

-Του άρθρου 1 παρ 2του Ν. 2503/97"Διοίκηση, Οργά¬ 
νωση, Στελέχωση της Περιφέρειας - Ρύθμιση θεμάτων 
για την Τοπική Αυτοδιοίκηση και άλλες διατάξεις". 

2. Την αριθμ. 881/19.2.2003 απόφασή μας. 

3. Την ανάγκη τροποποίησης της ως άνω απόφασης, για 
την αποτελεσματικότερη άσκηση αρμοδιοτήτων της Πε¬ 
ριφέρειας, με σκοπό την ταχύτερη διεκπεραίωση των 
υποθέσεων και την αμεσότερη εξυπηρέτηση των πολι¬ 
τών, αποφασίζουμε: 

Α. Οι αρμοδιότητες που θα ασκούνται από το Γενικό 
Γραμματέα είναι οι κατωτέρω: 

1.0 προγραμματισμός της γεωργικής ανάπτυξης, η κα¬ 
τάρτιση προγραμμάτων της Περιφέρειας και η παρακο¬ 
λούθηση της εκτέλεσης τους. 

2. Η εξέταση προσφυγής κατά της απορριπτικής από¬ 
φασης του σχεδίου βελτίωσης, καθώς και κατά του κύρους 
των καταλόγων δικαιούχων εξισωτικής αποζημίωσης. 

3. Η εξέταση προσφυγής κατά της απορριπτικής από¬ 
φασης σχετικά με την αναγνώριση νέων αγροτών (Ν. 
2520/97) και αναγνώριση ομάδων παραγωγών 2637/98. 

4. Η παρακολούθηση καιοέλεγχοςτηςλειτουργίαςτων 
Κέντρων ΔΗΜΗΤΡΑ, μέσου πενταμελούς συμβουλίου. Η 
σύνταξη ετήσιας έκθεσης για τη λειτουργία της αποτελε¬ 
σματικής παρέμβασης των Κέντρων ΔΗΜΗΤΡΑ (Ν. 
2520/97, αρ. Ππορ.5), 

5. Η σύνταξη τομεακών και λοιπών προγραμμάτων έρ¬ 
γων υποδομής για τη μεταποίηση των αγροτικών προϊό¬ 
ντων, την ένταξή τους σε τομεακά εθνικά προγράμματα 
καθώς επίσης τη λήψη αντιπροσωπευτικών τιμών και την 
παρακολούθηση της πορείας των αγορών γεωργικών 
προϊόντων Ν. 2503/1997. 

Β. Μεταβιβάζουμε, στον προϊστάμενο Δ/νσης Γεωργι¬ 
κής Α-νάπτυξης το δικαίωμα να υπογράφει "Με εντολή Γ ε¬ 
νικού Γ ραμματέα" για τα παρακάτω έγγραφα και πράξεις 
αρμοδιότητάς μας: 

1. Τα ερωτήματα α) για γνωμοδότηση στο Νομικό Συμ¬ 
βούλιο και β) σε Υπουργεία σε θέματα αρμοδιότητας του 
τμήματος. 

2. Την τοποθέτηση και μετακίνηση υπαλλήλων εντός 
της Δ/νσης. 

3. Τις απαντήσεις σε έγγραφα υπηρεσιών και αιτήσεις 
πολιτών με τις οποίες παρέχονται πληροφορίες σε θέμα¬ 
τα αρμοδιότητας της Δ/νσης Γεωργικής Ανάπτυξης. 

4. Τις πράξεις με τις οποίες διαβιβάζονται έγγραφα από 
τη Δ/νση Γ. Ανάπτυξης σε άλλες αντίστοιχου επιπέδου ορ¬ 
γανικές μονάδες της Περιφέρειας. 

5. Την παροχή στατιστικών στοιχείων κλπ. 

6. Την παροχή οδηγιών σε θέματα αρμοδιότητας της 
Δ/νσης. 

7. Τη συγκρότηση επιτροπών εκκαθάρισης αρχείου της 
Δ/νσης. 

8. Την αντίκρουση των ενώπιον του Σ.Τ.Ε. και των Διοι¬ 
κητικών Εφετείων ασκουμένων αιτήσεων ακύρωσης ή 
προσφυγών πολιτών και αποφάσεωντης Περιφέρειας και 
την ανάθεση της σχετικής εντολής στον οικείο Νομικό 
Σύμβουλο για την υποστήριξη των απόψεων και των συμ¬ 
φερόντων της Περιφέρειας στις υποθέσεις αυτές. 

9. Την εντολή μετακίνησης εκτός έδρας και εντός Περι¬ 
φέρειας των Προϊσταμένων των Τμημάτων και των υπαλ¬ 
λήλων της Δ/νσης. 

10. Τη χορήγηση εκπαιδευτικών αδειών στους προϊστα¬ 
μένους των Τμημάτων και τους υπαλλήλους της Δ/νσης. 

11. Την έκδοση πιστοποιητικών και βεβαιώσεων σε θέ¬ 
ματα που μπορούν να βεβαιωθούν από στοιχεία που τη¬ 
ρούνται στη Δ/νση. 


12. Τη χορήγηση κανονικών και αναρρωτικών αδειών, 
κυήσεως και λοχείας, συνδικαλιστικών αδειών και αδειών 
απουσίας στους προϊσταμένους των τμημάτων και τους 
υπαλλήλους της Δ/νσης. 

13. Τη θεώρηση των βιβλιαρίων νοσηλείας των προϊ¬ 
σταμένων των τμημάτων και των υπαλλήλων της Δ/νσης 
και των προϊσταμένων των Δ/νσεων της έδρας της Περι¬ 
φέρειας καθώς και των μελών των οικογενειών τους. 

14. Την έγκριση χορήγησης αντιγράφων των τηρουμέ- 
νων πρωτοτύπων εμπιστευτικών εγγράφων. 

15. Την επίβλεψη τήρησης του ωραρίου εργασίας. 

16. Την έκδοση ενταλμάτων πληρωμής λειτουργικών δα¬ 
πανών, την ανάληψη και διάθεση πιστώσεων, την απόδο¬ 
ση λογαριασμών, τη χορήγηση βεβαιώσεων αποδοχών, τη 
θεώρηση καταστάσεων οδοιπορικών εξόδων και ημερο¬ 
λογίων κίνησης των προϊσταμένων των τμημάτων και των 
υπαλλήλων και λοιπών συναφών με αυτά εγγράφων. 

17. Τα έγγραφα με τα οποία παραπέμπονται για υγειο¬ 
νομική εξέταση οι υπάλληλοι της Δ/νσης. 

18. Τα έγγραφα που απευθύνονται στις οργανικές μο¬ 
νάδες της Περιφέρειας με τα οποία ζητούνται διάφορα 
στοιχεία και πληροφορίες. 

19. Έγγραφα που αφορούν στη συμπλήρωση ελλιπούς 
αλληλογραφίας. 

20. Τα προπαρασκευαστικά έγγραφα και τα έγγραφα 
εκείνα μετά οποία παρέχονται πληροφορίες σε άλλες αρ¬ 
χές για ζητήματα της αρμοδιότηταςτηςΔ/νσης καθώς και 
τα διαβιβαστικά έγγραφα σε αιτήσεις πολιτών για υπηρε¬ 
σιακά θέματα στις αρμόδιες κατά νόμο αρχές εφόσον δεν 
είναι γενικότερου ενδιαφέροντος. 

21. Τα έγγραφα με τα οποία επιστρέφονται δικαιολογη- 
τικά. 

22. Τις πράξεις καταθέσεως εγγράφων στο ΑΡΧΕΙΟ ως 
και επιστροφής αυτών που χαρακτηρίζονται με την ένδει¬ 
ξη ΕΠΙΣΤΡΕΠΤΕΟ. 

23. Τον ορισμό υπευθύνων συντακτών καταστάσεων μι¬ 
σθοδοσίας αποζημιώσεων καιλοιπών απολαβώντου προ¬ 
σωπικού της Δ/νσης. 

24. Την μετά τρίτων κατάρτιση και υπογραφή των συνα- 
πτόμενων συμβάσεων και πράξεων έγκρισης προμηθει¬ 
ών, εκτέλεσης εργασιών ανάληψης και έγκρισης δαπα¬ 
νών ως και έκδοση χρηματικών ενταλμάτων ποσού μέχρι 
5.000,000 πλην των περιπτώσεων ειδικής ρύθμισης με την 
απόφαση αυτή και των αποφάσεων επί τυχόν ενστάσεων 
κατά του κύρους των διαγωνισμών. 

25. Την εκπόνηση μελετών. 

Τέλος παρέχουμε το δικαίωμα στους εξουσιοδοτούμε¬ 
νους με την απόφασή μας αυτή ανωτέρω υπαλλήλους να 
παραπέμπουν σε μας θέματα που κατά την κρίση τους θε¬ 
ωρούνται ιδιαιτέρας σημασίας και σοβαρότητας. 

Οι 3189/3.5.1999 (ΦΕΚ Τεύχος Β74.6.2003) & 
881/19.2.2003 (ΦΕΚ 277/Τεύχος Β77.3.2003) αποφάσεις 
μας που συμπεριλήφθηκαν στην 3983/22.9.2003 (ΦΕΚ 
1447/Β/6.10.2003) καταργούνται. 

Ακροτελεύτια Διάταξη 

Από την απόφαση αυτή δεν προκαλείται δαπάνη σε βά¬ 
ρος του προ υπολογισμού της Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Οκτωβρίου 2003 

Ο Γ ενικός Γ ραμματέας Περιφέρειας 
ΣΤΕΦΑΝΟΣ Θ. ΠΑΤΡΑΜΑΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 11966 (6) 

Τροποποίηση χορήγησης άδειας ίδρυσης και λειτουργίας 
Ερασιτεχνικής Σχολής Χορού. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Το Ν. 1158/81 "περί οργάνωσης και Διοίκησης Σχο¬ 
λών Καλλιτεχνικής Εκπαίδευσης κ.λ.π." (ΦΕΚ 127/Α/81). 

2. Το Π.Δ. 957/83 "ίδρυση και λειτουργία Ερασιτεχνικής 
Σχολής Χορού (ΦΕΚ 174/Α/28.11.83). 

3. Τις 3758/29.1.87 και 20344/20.5.87 εγκυκλίους του 
ΥΠ.ΠΟ., αναφορικά με τις οδηγίες για την ίδρυση και λει¬ 
τουργία Ερασιτεχνικών Σχολών Χορού. 

4. Το Π.Δ. 30/96 όπως αυτό τροποποιήθηκε μεταγενέ¬ 
στερα. 

5. Την 7814/8.10.98 απόφασή μας περί χορήγησης άδει¬ 
ας ίδρυσης και λειτουργίας Ερασιτεχνικής Σχολής χορού 
στην Κων/να Παλαιολόγου του Γεωργίου κατοίκου Αιγίου 
οδού Σωτ. Λόντου 14. 

6. Την από 16.10.2003 αίτηση της Κων/νας Παλαιολό- 
γου με τα απαιτούμενα δικαιολογητικά με την οποία ζητά 
την Καλλιτεχνική Διεύθυνση της ανωτέρω σχολής λόγω 
ότι απέκτησε τα νόμιμα και τυπικά προσόντα που ορίζει ο 
νόμος, αποφασίζουμε: 

1. Τροποποιούμε την 7814/8.10.98 απόφασή μας και 
ορίζουμε Διευθύντρια της Σχολής την Κων/να Παλαιολό- 
γου, η οποία έχει ακέραια την ευθύνη της εύρυθμης λει¬ 
τουργίας της Σχολής, σύμφωνα με τις παραπάνω διατά¬ 
ξεις. 

Στην αρχή δε κάθε έτους έχει την υποχρέωση να υπο¬ 
βάλλει κατάσταση της Σχολής. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Πάτρα, 29 Οκτωβρίου 2003 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

-Φ- 

Αριθ. 3839 (7) 

Κύρωση Οριστικής Διανομής έτους 2003 Επικοιστικών 
οικοπέδων Ο.Π. 246 πόλης Σερρών 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις του Ν. 2218/94 "Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις" (ΦΕΚ Α 90/94), όπως τροποποιήθηκαν και συμπλη¬ 
ρώθηκαν στη συνέχεια. 

2) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 367/95). 

3) Τις διατάξεις του άρθρου 10 παρ. 8 του Ν. 2503/97 
(ΦΕΚ Α107/97), περί μεταβίβασης αρμοδιοτήτων επί πρά¬ 
ξεων προβλεπομένων από την εν γένει Αγροτική Νομοθε¬ 
σία στα όργανα της Νομαρχιακής Αυτοδιοίκησης. 

4) Τις διατάξεις της παρ. 1 του άρθρου 7 του Νόμου 
3147/2003, με τις οποίες αντικαταστάθηκαν τα τελευταία 
τρία εδάφια της παραγρ. 5 του άρθρου 4 του Ν. Δ/τος 
1189/72 (ΦΕΚ 99 Α’) και ορίζεται ότι "ο φάκελος της εργα¬ 
σίας, μετά την τεχνική επεξεργασία των στοιχείων και το 
διοικητικό έλεγχο, υποβάλλεται με εισήγηση της αρμό¬ 


διας υπηρεσίας Γεωργίας στο Νομάρχη, ο οποίος με από¬ 
φασή του κυρώνει την οριστική διανομή υπογράφοντας 
και τους σχετικούς πίνακες και διαγράμματα". 

5) Τις 1/2003 και 2/2003 αποφάσεις της Επιτροπής Ορι¬ 
στικών Διανομών (Ε.Ο.Δ.) "περί οριστικής διανομής των 
εποικιστικών οικοπέδων του Ο.Π. 246 της Πόλης Σερ¬ 
ρών". 

6) Την 3724/16.10.2003 εισήγηση του Τμήματος Εποικι¬ 
σμού - Αναδασμού, αποφασίζουμε: 

Κυρώνουμε την Οριστική Διανομή των εποικιστικών οι¬ 
κοπέδων Ο.Π. 246 Πόλης Σερρών έτους 2003. 

Από τις διατάξεις της απόφασης αυτής, δεν προκαλεί- 
ται δαπάνη σε (βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 23 Οκτωβρίου 2003 
Ο Νομάρχης 

ΚΩΝ. ΠΑΠΑΠΑΝΑΓΙΩΤΟΥ 

-Φ- 

Αοιθ. 9998 (8) 

Τροποποίηση συστατικής πράξης Σχολικής Επιτροπής 
Νηπιαγωγείων Τρίγλιας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την 28303/17.5.1989 εγκύκλιο του Υπ. Εσωτερικών - 
Δημ. Διοίκησης και Αποκέντρωσης. 

3. Την 11267/10.9.1989 απόφασή μας, με την οποία συ- 
στήθηκε η Σχολική Επιτροπή των Νηπιαγωγείων Τρίγλιας. 

4. Την 165/2003 απόφαση του Δημ. Συμβουλίου Τρί- 
γλιας. 

6. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
"Ορισμός εισηγητών και μεταβίβαση εξουσίας υπογρα¬ 
φής "Με εντολή Γεν. Γραμματέα αποφάσεων, εγγράφων 
και άλλων πράξεων στο Γενικό Διευθυντή στους Προιστ. 
Δ/νσεων, Τ μημάτων και Γ ραφείων, των υπηρεσιώντης Πε¬ 
ριφέρειας, αποφασίζουμε: 

Τροποποιείται η 11267/12.9.1989 απόφασή μας που 
αφορά την Σχολική Επιτροπή των Νηπιαγωγείων Τρίγλιας 
ως εξής: 

Το Νομικό πρόσωπο θα διοικείται από επταμελές Διοι¬ 
κητικό Συμβούλιο που θα αποτελείται από τους: 

α) εκάστοτε Δήμαρχο ή άλλο αιρετό που ορίζεται από το 
Δημοτικό Συμβούλιο, ως Πρόεδρο. 

β) Δύο Δημοτικούς Συμβούλους. 

γ) Τους Δ/ντέςτων δύο Νηπιαγωγείων. 

δ) Δύο εκπροσώπους των συλλόγων γονέων και κηδε¬ 
μόνων ένα από κάθε Νηπιαγωγείο. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πολύγυρος, 16 Οκτωβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

Αριθ. 44 (9) 

Κανονισμός Εσωτερικής λειτουργίας της Αρχής Διασφά¬ 
λισης του Απορρήτου των Επικοινωνιών (ΑΔΑΕ). 

Η ΑΡΧΗ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ ΤΩΝ 
ΕΠΙΚΟΙΝΩΝΙΩΝ (ΑΔΑΕ) 

Έχοντας υπόψη: 

1. Το άρθρο 6 παρ. ι εδάφ. ια του Ν.3115/2003 "Αρχή 
Διασφάλισης του Απορρήτου των Επικοινωνιών" όπου 
προβλέπεται ότι η ΑΔΑΕ θα εκδόσει τον Κανονισμό εσω¬ 
τερικής λειτουργίας της ο οποίος θα δημοσιευθεί στην 
Εφημερίδα της Κυβερνήσεως. 

2. Το άρθρο 5 παράγρ.3του Ν. 3115/2003. 

3. Το ότι από τις διατάξεις του παρόντος δεν προκαλεί- 
ται καμία δαπάνη ή άλλη επιβάρυνση του προϋπολογι¬ 
σμού, αποφάσισε: 

Κατά τη συνεδρίασή της την 15η Οκτωβρίου 2003, την 
έγκριση του παρακάτω Κανονισμού Εσωτερικής Λειτουρ¬ 
γίας της. 

Άρθρο 1 

Αποστολή της Αρχής 

1. Η Αρχή σκοπό έχει την προστασία του απορρήτου 
των επιστολών και της ελεύθερης ανταπόκρισης ή επικοι¬ 
νωνίας με οποιοδήποτε άλλο τρόπο. 

Στην έννοια της προστασίας του απορρήτου των επι¬ 
κοινωνιών περιλαμβάνεται και ο έλεγχος της τήρησης των 
όρων και της διαδικασίας άρσης του απορρήτου. 

2. Η Αρχή κατά την εκπλήρωση της αποστολής της απο¬ 
βλέπει πρωτίστως: α) στο σεβασμό και την προστασία του 
δικαιώματος κάθε ατόμου στην απόλαυση του πιο πάνω 
αγαθού, ως στοιχείουτης αξίαςτου ανθρώπου, β) στη συ¬ 
νεχή προληπτική, διορθωτική και κατασταλτική δράση για 
την προστασία του απορρήτου εκείνου και γ) στην ανα¬ 
βάθμιση των μεθόδων προστασίας του. 

3. Κατά τη λειτουργία της η Αρχή διέπεται από τις αρχές 
της διαφάνειας, της αντικειμενικότητας και της αμερολη- 
ψίας. 

Άρθρο 2 

1. Η Αρχή συγκροτείται από τον Πρόεδρο, τον Αντιπρό¬ 
εδρο και τα λοιπά τακτικά μέλη καθώς και από αντίστοι¬ 
χους αναπληρωτές. 

2. Γιατην εκπλήρωση των σκοπών της η Αρχή εξυπηρε¬ 
τείται από προσωπικό. 

3. Για κάθε μέλος της Αρχής και του προσωπικού της τη¬ 
ρείται στο γραφείο του Προέδρου ατομικός φάκελος, 
στον οποίο περιέχονται όλα τα στοιχεία και έγγραφα που 
αναφέρονται στο διορισμό και την προσωπική υπηρεσια¬ 
κή κατάσταση. Δικαίωμα να λάβουν γνώση του περιεχο¬ 
μένου των φακέλων αυτών έχουν μόνο: α) ο Υπουργός Δι¬ 
καιοσύνης, β) ο Πρόεδρος της Αρχής, γ) εκείνος τον οποί¬ 
ον αφορά ο φάκελος και δ) ο Πρόεδρος και τα μέλη του 
Πειθαρχικού Συμβουλίου σε περίπτωση άσκησης πειθαρ¬ 
χικής δίωξης. 

4. Γ ιατην αναγνώριση κάθε μέλους και του προσωπικού 
της Αρχής εκδίδονται δελτία υπηρεσιακής ταυτότητας, 
στα οποία επικολλάται η φωτογραφία και αναγράφεται το 
ονοματεπώνυμο και η ιδιότητα του στην Αρχή. Τα δελτία 
αυτά υπογράφονται από τον Πρόεδρο και σφραγίζονται 
με τη σφραγίδα της Αρχής. 


5. Η Αρχή διαθέτει σφραγίδα κυκλικής μορφής. Στο κέ¬ 
ντρο της απεικονίζεται το εθνόσημο. Στον εσωτερικό κύ¬ 
κλο αναγράφεται "ΑΡΧΗ ΔΙΑΣΦΑΛΙΣΗΣ ΑΠΟΡΡΗΤΟΥ 
ΕΠΙΚΟΙΝΩΝΙΩΝ" και στον εξωτερικό κύκλο ΕΛΛΗΝΙΚΗ 
ΔΗΜΟΚΡΑΤΙΑ". 

Άρθρο 3 

Αρμοδιότητες και κατανομή αυτών 

Α. Η Αρχή 

1. Έχει για την εκπλήρωση της αποστολής της, τις αρ¬ 
μοδιότητες εκείνες που αναφέρονται στο άρθρο 6 παρά¬ 
γραφοι 1, 2, 3 και 6 καθώς και στο άρθρο 11 του Ν. 
3115/2003. 

2. Παρίσταται αυτοτελώς δια του Προέδρου της σε κά¬ 
θε είδους δίκες που έχουν αντικείμενο πράξεις ή παρα¬ 
λείψεις της και εκπροσωπείται δικαστικώς από μέλη του 
Νομικού Συμβουλίου του Κράτους ή από μέλη της Νομι¬ 
κής της Υπηρεσίας. 

3. Αναθέτει, σε περίπτωση κωλύματος του Προέδρου 
και του Αντιπροέδρου της, την εκπροσώπηση για συγκε¬ 
κριμένη πράξη ή ενέργεια ή κατηγορία πράξεων ή ενερ¬ 
γειών σε άλλο μέλος της. 

4. Αποφασίζει την, κατά την κρίση της, γνωστοποίηση 
στους θίγόμενους της επιβολής του μέτρου της άρσης 
του απορρήτου, μετά τη λήξη αυτού και υπάτην αναγκαία 
προϋπόθεση ότι δεν διακυβεύεται ο σκοπός για τον οποίο 
διατάχθηκε. 

Β. Ο Πρόεδρος 

1. Ασκεί καθήκοντα συντονισμού και διοίκησης των υπη¬ 
ρεσιών της Αρχής, παρακολουθεί την εκτέλεση των απο¬ 
φάσεων, πορισμάτων και οποιωνδήποτε άλλων πράξεων 
της και έχει, γενικώς, την ευθύνη της λειτουργίας της. 

2. Αναθέτει, με απόφαση του, μετά από σύμφωνη γνώ¬ 
μη της Αρχής, στα μέλη ή στο προσωπικό της συγκεκρι¬ 
μένα καθήκοντα, μεταξύ των οποίων διοίκησης και διαχεί- 
ρισης. 

3. Εξουσιοδοτεί, με απόφασή του, μέλη ή άλλα όργανα 
της Αρχής να υπογράφουν "με εντολή Προέδρου" έγγρα¬ 
φα ή άλλες πράξεις της Αρχής. 

4. Εκπροσωπεί την Αρχή έναντι τρίτων δικαστικώς και 
εξωδίκως. 

5. Εισηγείται τον προϋπολογισμό της Αρχής στον 
Υπουργό Οικονομίας και Οικονομικών και είναι διατάκτης 
των δαπανών της. 

6. Συγκροτεί, με απόφαση του, το Υπηρεσιακό Συμβού¬ 
λιο, που ενεργεί και ως Πρωτοβάθμιο Πειθαρχικό Συμ¬ 
βούλιο καθώς και το Δευτεροβάθμιο Πειθαρχικό Συμβού¬ 
λιο του προσωπικού της. Τα Συμβούλια αυτά συγκροτού¬ 
νται και λειτουργούν όπως προβλέπεται από την 
παράγραφο 9 του άρθρου 8 του Ν. 3115/2003 και εκείνες 
τις διατάξεις στις οποίες αυτή παραπέμπει. Στο ίδιο πρό¬ 
σωπο δεν μπορεί να συμπίπτει η ιδιότητα του μέλους και 
των δύο αυτών Συμβουλίων. 

7. Ενημερώνει τους Αρχηγούς των κομμάτων που εκ¬ 
προσωπούνται στη Βουλή για κάθε Διάταξη που επιβάλ¬ 
λει άρση του απορρήτου, η οποία έχει εκδοθεί από τα αρ¬ 
μόδια όργανα και αντίγραφο της έχει παραδοθεί στην Αρ¬ 
χή, ενώ αντίγραφο αυτής κοινοποιεί στον Υπουργό 
Δικαιοσύνης. 

Γ. Ο Αντιπρόεδρος 

Αναπληρώνει τον Πρόεδρο στην άσκηση των καθηκό¬ 
ντων του όταν απουσιάζει ή κωλύεται. 

Δ. Τα Μέλη 

Ασκούν συλλογικά τα όσα καθήκοντα έχουν ανατεθεί 
στην Αρχή και εκφράζονται με τις αποφάσεις της. 

Ατομικά ή ως μέλη Συμβουλίων ή Επιτροπών ενεργούν 
μόνο συγκεκριμένα καθήκοντα που τους έχει αναθέσει η 
Αρχή ή ο Πρόεδρος της. 

Ε. Το Προσωπικό 

1. Η Αρχή για την εκπλήρωση των σκοπών της στελεχώ¬ 
νεται από προσωπικό, όπως περιγράφεται στο άρθρο 8 
παράγραφοι 1 έως 7του Ν. 3115/2003. 

2. Διοικητικός Προϊστάμενος του Προσωπικού είναι ο 
Πρόεδρος της Αρχής, ο οποίος εκδίδει τις ατομικές πρά¬ 
ξεις που το αφορούν και ασκεί την επ’ αυτού πειθαρχική 
εξουσία. 

3. Η εσωτερική διάρθρωση της υπηρεσίας, τα προσόντα 
και ο τρόπος επιλογής των Προϊσταμένων του προσωπι¬ 
κού, θέματα πειθαρχικής διαδικασίας, καθώς και κάθε άλ¬ 
λο σχετικό θέμα καθορίζεται με Προεδρικό Διάταγμα. 

Άρθρο 4 
Ακροάσεις 

1. Η Αρχή μπορεί να ακροάταιτις διοικήσεις, τους νόμι¬ 
μους εκπροσώπους ενδιαφερομένων υπηρεσιών, οργανι¬ 
σμών, νομικών προσώπων επιχειρήσεων και άλλων φορέ¬ 
ων, υπαλλήλους αυτών και κάθε άλλο πρόσωπο που κρί¬ 
νει κατάλληλο για τη διατύπωση απόψεων σε θέματα της 
αρμοδιότητος της. Οι ακροάσεις αυτές μπορεί να είναι 
και δημόσιες. 

2. Όταν υποβληθεί καταγγελία προς την Αρχή, ο Πρόε¬ 
δρος, εφόσοντο κρίνει αναγκαίο, μπορεί να καλέσειτον κα- 
ταγγείλαντα να παράσχει διευκρινίσεις εγγράφως ή προ- 
φορικώς ενώπιοντης Αρχής. Διευκρινίσεις μπορεί να ζητή¬ 
σει και ο εισηγητής κατά το στάδιο της προετοιμασίας. 

3. Οι διοικητικές κυρώσεις που προβλέπονται για παρά¬ 
βαση της κείμενης νομοθεσίας σε σχέση με το απόρρητο 
των επικοινωνιών ή τους όρους και τη διαδικασία άρσης 
αυτού επιβάλλονται πάντοτε ύστερα από ακρόαση, μετά 
από προηγούμενη κλήτευση για παροχή εξηγήσεων, του 
φερόμενου ως υπαίτιου, ο οποίος μπορεί να παραστεί με¬ 
τά ή δια πληρεξουσίου δικηγόρου. Ο Πρόεδρος πάντως 
μπορεί να διατάξει την αυτοπρόσωπη παρουσία του. 

Η Αρχή μπορεί κατά περίπτωση να καλεί τον φερόμενο 
ως υπαίτιο να υποβάλει μέσα σε τακτή προθεσμία γραπτό 
υπόμνημα για την απόκρουση της κατηγορίας. 

4. Η κλήση για ακρόαση διατάσσεται με επιμέλεια του 
Προέδρου, του εισηγητή ή του βοηθού εισηγητή και ενερ- 
γείται από τον επιμελητή της Αρχής ή άλλο δημόσιο όρ¬ 
γανο. Αναφέρει δε τον τόπο και το χρόνο της ακρόασης 
καθώς και το θέμα αυτής. 

Η κλήτευση αποδεικνύεται με την υπογραφή του κα- 
λουμένου σε αντίγραφο του εγγράφου που επιδόθηκε ή 
με σχετική επισημείωσητου επιμελητή αν για οποιοδήπο- 
τε λόγο η υπογραφή του καλουμένου είναι αδύνατη. Αν ο 
καλούμενος δεν βρεθεί στην κατοικία του ή στην επαγ¬ 
γελματική του εγκατάσταση ο επιμελητής επιδίδει το έγ¬ 
γραφο σε σύνοικο ή θυρωρό της πολυκατοικίας ή σε 
υπάλληλο της επιχείρησης. Στην περίπτωση αυτή υπο¬ 
γράφει ο παραλήπτης του εγγράφου με ταυτόχρονη δή- 
λωσητου ονοματεπωνύμου του καιτης ιδιότηταςτου ή σε 
περίπτωση άρνησης, ο επιμελητής, ο οποίος βεβαιώνει 


την άρνηση της υπογραφής και τη θυροκόλληση της κλή¬ 
σης, που πραγματοποιεί στην περίπτωση αυτή. 

Αν, κατά την κρίση του Προέδρου, δεν είναι ευχερής η 
επίδοση της κλήσης με επιμελητή λόγω αποστάσεως της 
κατοικίας του καλούμενου ή της επαγγελματικής του 
εγκατάστασης από την έδρα της Αρχής ή αν αυτός δια¬ 
μένει στο εξωτερικό ή για άλλο σοβαρό λόγο, η επίδοση 
γίνεται με συστημένη επιστολή. 

Αν, από τα στοιχεία που έχει στη διάθεση της η Αρχή δεν 
προκύπτει η κατά το χρόνο της κλήτευσης διεύθυνση της κα¬ 
τοικίας ή της επιχείρησης του καλουμένου, η κλήση δημοσι¬ 
εύεται σε μία από τις ημερήσιες εφημερίδες των Αθηνών. 

5. Μεταξύ της ημέρας επίδοσης της κλήσης και αυτής 
της συνεδρίασης πρέπει να μεσολαβεί διάστημα τουλάχι¬ 
στον πέντε (5) ημερών. 

6. Η τήρηση της διαδικασίας κλήτευσης που αναφέρε- 
ται παραπάνω είναι υποχρεωτική μόνο όταν πρόκειται για 
περίπτωση που προβλέπεται στην παράγραφο 3 του άρ¬ 
θρου αυτού. Για τις περιπτώσεις που αναφέρονται στις 
παραγράφους 1-2 του ίδιου άρθρου η κλήτευση μπορεί 
να γίνει μετά από εντολή του Προέδρου και με κάθε γνω¬ 
στό πρόσφορο μέσο από τον προϊστάμενο της γραμμα¬ 
τείας. Ο τελευταίος βεβαιώνει με επισημείωσή του στην 
κλήση, τον τρόπο και χρόνο που έγινε η κλήτευση και το 
πρόσωπο στο οποίο ανακοινώθηκε το περιεχόμενο της 
κλήσης. Προθεσμία κλήτευσης είναι αυτή που κρίνεται ως 
εύλογη από τον Πρόεδρο και αναφέρεται στην εντολή του 
σε κάθε συγκεκριμένη περίπτωση. 

Άρθρο 5 

Προετοιμασία των υποθέσεων 

Για κάθε ενέργεια της Αρχής ο Πρόεδρος, εφόσον το 
κρίνει σκόπιμο, ορίζει εισηγητή. Ως εισηγητής ορίζεται εί¬ 
τε ο Πρόεδρος είτε άλλο μέλος τακτικό ή αναπληρωματι¬ 
κό ή και περισσότερα μέλη. Γιατην εκπλήρωση του έργου 
του ο εισηγητής μπορεί να επικουρείται από ένα ή περισ¬ 
σότερα μέλη του προσωπικού, ως βοηθούς, που ορίζο¬ 
νται από τον Πρόεδρο. Ο εισηγητής έχει την ευθύνη κα¬ 
τάρτισης του σχετικού φακέλου και προβαίνει σε όλες τις 
απαιτούμενες για το σκοπό αυτό ενέργειες. 

Σε δυσχερείς ή γενικότερου ενδιαφέροντος περιπτώ¬ 
σεις και ιδίως όταν πρόκειται για έκδοση κανονιστικών 
πράξεων της Αρχής, ο Πρόεδρος μπορεί να συγκροτήσει 
ομάδα εργασίας, στην οποία μετέχουν ένα ή περισσότε¬ 
ρα μέλη της Αρχής καθώς και μέλη του προσωπικού με ει¬ 
δικές γνώσεις, για την υποβολή εισήγησης. 

Άρθρο 6 

Συνεδριάσεις της Αρχής 

Οι συνεδριάσεις δεν είναι δημόσιες και πραγματοποι¬ 
ούνται στην έδρα τούτο έχει οριστεί προηγουμένως, τα¬ 
κτικά τουλάχιστον μία φορά το μη ζητηθεί από τον Πρόε¬ 
δρο ή από δύο (2) τακτικά μέλη της. 

Συνεδριάζει νομίμως εφόσον μετέχουν στη συνεδρίαση 
τουλάχιστον τρία (3) μέλη της, συμπεριλαμβανομένου 
του Προέδρου. 

Την πρόσκληση για τη συνεδρίαση απευθύνει στα τα¬ 
κτικά και αναπληρωματικά μέλη ο Πρόεδρος δύο (2) του¬ 
λάχιστον εργάσιμες ημέρες πριν από τη συνεδρίαση. Σ’ 
αυτήν αναφέρονται τα θέματα της ημερήσιας διάταξης, 
όπως αυτά καθορίζονται από τον Πρόεδρο ή από τα τα¬ 
κτικά μέλη που ζήτησαν να συγκληθεί έκτακτη συνεδρία- 

ση, θέμα εκτός ημερήσιας διάταξης μπορεί να συζητηθεί 
μόνον εάν συμφωνούν όλα τα παριστάμενα μέλη. 

Αν τακτικό μέλος κωλύεται να παραστεί στη συνεδρία¬ 
ση οφείλει να ειδοποιήσει αμέσως τον Πρόεδρο ή τη 
Γραμματεία, ώστε να ενημερωθεί εγκαίρως ο αναπληρω¬ 
τής του για την αναπλήρωση. 

Ύστερα από πρόσκληση του Προέδρου στις συνεδριά¬ 
σεις μπορεί να παρίστανται υπηρεσιακοί παράγοντες της 
δημόσιας διοίκησης και πρόσωπα με ειδικές γνώσεις. 

Η συζήτηση αρχίζει με την εισήγηση. Στη συνέχεια δί¬ 
δεται ο λόγος από τον Πρόεδρο στα τυχόν παριστάμενα 
τρίτα πρόσωπα, τα οποία αφού απαντήσουν και στις ερω¬ 
τήσεις που απευθύνουν σ’ αυτά ο Πρόεδρος και τα τακτι¬ 
κά μέλη, αποχωρούν. Ακολουθεί η συνέχεια της συζήτη¬ 
σης η οποία διεξάγεται μόνο μεταξύ των τακτικών μελών 
κατά τη σειρά που δίνει σ’ αυτά το λόγο ο Πρόεδρος. 

Χρέη γραμματέα εκτελεί ειδικά προς τούτο εντεταλμέ¬ 
νος από τον Πρόεδρο υπάλληλος. 

Σταπρακτικά καταχωρίζονται τα θέματα που συζητήθη¬ 
καν, η άποψη που πλειοψήφησε και η οποία αποτελεί την 
απόφαση και οι γνώμες των μελών, τα οποία μειοψήφη¬ 
σαν. Τα πρακτικά υπογράφονται από τον Πρόεδρο και 
από τον υπάλληλο που άσκησε καθήκοντα γραμματέα. 
Εάν δεν κριθεί σκόπιμη η παρουσία γραμματέα, τα πρα¬ 
κτικά συντάσσονται με υπόδειξη του Προέδρου και υπο¬ 
γράφονται από αυτόν και τα τακτικά μέλη που έχουν πα¬ 
ραστεί. 

Η Αρχή μπορεί να αποφασίσει όπως η τήρηση των πρα¬ 
κτικών για ορισμένη υπόθεση ή για όλες τις υποθέσεις γί¬ 
νει με άλλο γνωστό τρόπο (: μαγνητοφώνηση . στενογρα¬ 
φία κ.λ.π) οπότε καθορίζει και τον τρόπο της αποδόσεως 
τους σε κείμενο. 

Άρθρο 7 

Λήψη αποφάσεων 

1. Η διάσκεψη για τη λήψη των αποφάσεων γίνεται είτε 
αμέσως μετά τη συζήτηση είτε σε χρόνο που ορίζει ο Πρό¬ 
εδρος. 

2. Οι αποφάσεις λαμβάνονται με απόλυτη πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η ψήφος του Προέδρου ή του Αντιπροέδρου, εφό¬ 
σον αναπληρώνει τον Πρόεδρο. 

Τα παριστάμενα αναπληρωματικά μέλη δεν έχουν δικαί¬ 
ωμα ψήφου εφόσον παρίστανται τα αντίστοιχα τακτικά. 

3. Η ψηφοφορία είναι φανερή εκτός από περιπτώσεις 
που αφορούν κωλύματα ή ασυμβίβαστα μελών, οπότε εί¬ 
ναι μυστική. Τελευταίος ψηφίζει ο Πρόεδρος. 

4. Εάν διατυπωθούν περισσότερες από δύο γνώμες και 
καμία δεν έχει συγκεντρώσει τη πλειοψηφία που απαιτεί¬ 
ται, η ασθενέστερη μειοψηφία οφείλει να προσχωρήσει σε 
μία από τις επικρατέστερες γνώμες. Εάν στην περίπτωση 
αυτή όλες οι γνώμες έχουν συγκεντρώσει τον ίδιο αριθμό 
ψήφων, η ψηφοφορία συνεχίζεται ως εξής: Τίθενται σε ψη¬ 
φοφορία αρχικά οι δύο από τις γνώμες που ισοψήφησαν 
και στη συνέχεια η απ’ αυτές πλειοψηφήσασα με άλλη που 
δεν κρίθηκε στην προηγούμενη διαδικασία κ.ο.κ. μέχρι να 
συγκεντρωθεί σε μία γνώμη η απόλυτη πλειοψηφία που 
ορίζεται στην παράγραφο 2 του ιδίου άρθρου. 

5. Οι αποφάσεις είναι αιτιολογημένες, καταχωρούνται 
σε ειδικό βιβλίο και μπορούν να ανακοινώνονται δημόσια, 
εκτός αν αφορούν την εθνική άμυνα ή τη δημόσια ασφά¬ 


λεια. Τα τηρούμενα κατά τις συνεδριάσεις πρακτικά κα¬ 
θώς και οι φάκελοι των υποθέσεων που διεκπεραιώθηκαν 
από την Αρχή είναι προσιτά στους άμεσα ενδιαφερομέ¬ 
νους εκτός αν αφορούν την εθνική άμυνα ή τη δημόσια 
ασφάλεια. 

6. Αντίγραφο της απόφασης κοινοποιείται πάντοτε στον 
Υπουργό Δικαιοσύνης. 

Άρθρο 8 

Πειθαρχική ευθύνη μελών - Διαδικασία 

1. Ως προς την οριοθέτηση των πειθαρχικών παραπτω¬ 
μάτων των μελών της Αρχής, τα πρόσωπα που ασκούν 
αποκλειστικώς ή εκ παραλλήλου την πειθαρχική δίωξη 
κατ’ αυτών, τη συγκρότηση του πειθαρχικού συμβουλίου 
που αποφασίζει σε πρώτο και τελευταίο βαθμό και τη μο¬ 
ναδική ποινή που μπορεί να επιβληθεί στον υπαίτιο του 
πειθαρχικού παραπτώματος, εφαρμόζονται οι διατάξεις 
των παραγράφων 1,2του άρθρου 5του Ν. 3115/2003. 

2. Αν για την ίδια περίπτωση έχουν επιληφθεί, ως συ- 
ναρμόδιοι, ο Υπουργός Δικαιοσύνης και ο Πρόεδρος της 
Αρχής, η διαδικασία συνεχίζεται μόνο από τον Υπουργό 
Δικαιοσύνης, ο οποίος καθίσταται αποκλειστικά αρμό¬ 
διος. Στηνπερίπτωση αυτή, ο Πρόεδρος της Αρχής διαβι¬ 
βάζει στον Υπουργό Δικαιοσύνης όλα τα σχετικά έγγρα¬ 
φα. 

3. Η πειθαρχική δίωξη αρχίζει με την έγερση πειθαρχι¬ 
κής αγωγής και τελειώνει με την έκδοση της σχετικής με 
αυτήν απόφασης. 

4. Η πειθαρχική αγωγή περιέχει: α) το ονοματεπώνυμο 
και τα υπηρεσιακά στοιχεία του ελεγχομένου και β) τον 
καθορισμό των πραγματικών περιστατικών τα οποία στοι¬ 
χειοθετούν το αποδιδόμενο πειθαρχικό παράπτωμα, τις 
συνθήκες κάτω από τις οποίες τελέσθηκε και τη διάταξη 
που το προβλέπει. 

5. Η πειθαρχική αγωγή απευθύνεται στο αρμόδιο Πει¬ 
θαρχικό Συμβούλιο και συνοδεύεται από τον πειθαρχικό 
φάκελο. Αντίγραφο αυτής όταν ασκείται από τον Υπουρ¬ 
γό Δικαιοσύνης αποστέλλεται στον Πρόεδρο της Αρχής 
για την ενημέρωση του υπηρεσιακού φακέλου του ελεγ- 
χομένου μέλους και όταν ασκείται από τον Πρόεδρο απο- 
στέλλεται στον Υπουργό Δικαιοσύνης. 

6. Ως προς την περαιτέρω διαδικασία εφαρμόζονται οι 
διατάξεις τωνάρθρων 101 έως 104του Κωδ. Ν. 1756/1988 
κατά το μέρος που προσιδιάζουν στην ιδιότητα του εγκα- 
λουμένου και δεν αντίκεινται στις διατάξεις των παρα¬ 
γράφων 1 και 2 του άρθρου 5 του Ν.3115/2003. 

7. Όταν εκδοθεί η απόφαση ο Πρόεδρος του Πειθαρχι¬ 
κού Συμβουλίου διατάσσειτην επίδοση κυρωμένου αντι¬ 
γράφου της στον Πρόεδρο της Αρχής για την ενημέρωση 
του φακέλου αυτού που έχει ελεγχθεί πειθαρχικά καθώς 
και στον τελευταίο. Ακολούθως διαβιβάζει όλο το φάκελο 
με τα αποδεικτικά επίδοσης της απόφασης στον Υπουρ¬ 
γό Δικαιοσύνης για την ενημέρωση του αλλά και για τις 
περαιτέρω ενέργειες εκτέλεσης της απόφασης, όταν με 
αυτή επιβλήθηκε η ποινή της παύσης. 

Ο παρόν Κανονισμός να δημοσιευθεί στην Εφημερίδα 
της Κυβερνήσεως. 

Αθήνα, 31 Οκτωβρίου 2003 
Ο Πρόεδρος 

